《念奴娇 其四》
宋代·陈三聘

馀霞飞绮，望长天、顷刻云容凝碧。今夕江皋风力软，明日波心碧白。

客舸东流，语离深夜，遣我新愁积。春融花丽，定知天相行色。

别后一纸乡书，故人相问，好趁秋鸿翼。空有佳人千点泪，锦字机中曾织。

利锁名缰，古今同是，谁失知谁得。来朝愁望，旧楼何处西北。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。